Før stortingsvalget høsten 2021 vedtok landsstyret i Miljøpartiet De Grønne at partiet ikke skulle støtte en regjering som fortsatte leting og utbygging i petroleumssektoren. Partiet krevde full stans i leting, all ny utbygging og i alle utvidelser i eksisterende felt. Andre parti var mindre kategoriske, men også Venstre, SV og Rødt gikk til valg med en politikk for å stanse leting etter olje og gass.